UZNESENIE VLÁDY SLOVENSKEJ REPUBLIKY
č. 
z .................
 
k návrhu na uzavretie Dohody o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej

 
Číslo materiálu:	 	
Predkladateľ:	minister zahraničných vecí	
Vláda
A.	súhlasí
      A.1. s uzavretím Dohody o stabilizácii a pridružení medzi Európskymi spoločenstvami a ich členskými         štátmi na jednej strane a Srbskou republikou na strane druhej (ďalej len “dohoda”),
A.2. s tým, že jej dohoda nebude po podpise znovu predložená;
B.	odporúča
prezidentovi Slovenskej republiky
B.1.	splnomocniť ministra zahraničných vecí a ako alternátov štátnu tajomníčku Ministerstva zahraničných vecí SR a Stáleho predstaviteľa SR pri EÚ v Bruseli na podpis dohody s výhradou ratifikácie,
 
B.2.	ratifikovať podpísanú dohodu po vyslovení súhlasu Národnej rady SR;

Národnej rade SR
B.3.          rozhodnúť o tom, že ide o zmluvu, ktorá má podľa čl. 7 ods. 5 Ústavy SR prednosť pred zákonmi;

C.	poveruje
predsedu vlády
C.1.	predložiť dohodu po jej podpise Národnej rade SR na vyslovenie súhlasu,
 
ministra zahraničných vecí
C.2.	odôvodniť návrh na vyslovenie súhlasu s dohodou v Národnej rade SR;

D.	ukladá
ministrovi zahraničných vecí
D.1.	vykonať príslušné opatrenia spojené s nadobudnutím platnosti dohody,
 
D.2.	zabezpečiť vyhlásenie dohody v Zbierke zákonov SR,

Vykonajú: 	predseda vlády
                 	minister zahraničných vecí
                 	
Na vedomie: 	prezident SR
                     	predseda Národnej rady SR